
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 37 

29 Φεβρουάριου 2008 


ΝΟΜΟΣ ΥΠ’ ΑΡΙΘΜ. 3647 

Διοίκηση και διαχείριση των Βακουφίων της Μουσσυλ- 
μανικής Μειονότητας στη Δυτική Θράκη και των πε- 
ρισυσιών τσυς. 

Ο ΠΡΟΕΔΡΟΣ 

ΤΗΣ ΕΛΛΛΗΝΙΚΗΣ ΔΗΜΟΚΡΑΤΙΑΣ 

Εκδίδσμε τον ακόλουθο νόμο που ψήφισε η Βουλή: 

ΜΕΡΟΣ Α' 

ΓΕΝΙΚΟ ΜΕΡΟΣ 

Αρθρο 1 

Νομοθετικό πλαίσιο 

Τα θέματα της διοίκησης και διαχείρισης των Βακου¬ 
φίων της Μουσουλμανικής Μειονότητας της Δυτικής 
Θράκης και των περιουσιών τσυς διέπονταί: 

(α) από τη Συνθήκη Ειρήνης της Αωζάνης, που κυρώ¬ 
θηκε με το άρθρο 1 του νομοθετικού διατάγματος της 
25ης Αυγούστου 1923 και 

(β) από τον παρόντα νόμο. 

Άρθρο 2 

Βακούφιο 

Βακούφιο είναι αφιέρωμα κατά τον Ιερό Ισλαμικό 
Νόμο, που περιλαμβάνει ακίνητα ή/και κινητά περιου¬ 
σιακά στοιχεία ή πρόσοδο υπέρ ευσεβούς, αγαθοερ¬ 
γού, κοινωφελούς γενικά σκοπού ή υπέρ φιλανθρωπικού, 
θρησκευτικού, ευαγούς ιδρύματος, που είτε υπάρχει είτε 
ιδρύεται για μη κερδοσκοπικό σκοπό. 

Άρθρο 3 

Βακουφική περιουσία 

1. Βακουφική περιουσία απστελεί αυτό το ίδιο το 
Βακούφιο, καθώς και κάθε άλλο περιουσιακό στσιχείσ, 
κινητό ή ακίνητο, αφιερωμένο στη λειτσυργία τσυ Βα- 
κουφίσυ, είτε υπό την έννσιαν τσυ σκοπού είτε υπό την 
έννοιαν του ιδρύματος, όπως ορίζεται στο προηγούμενο 
άρθρο. 

2. Η διαχείριση της Βακουφικής περισυσίας γίνεται 
σύμφωνα με τα οριζόμενα στη νομσθεσία περί κληρο¬ 
δοτημάτων και κοινωφελών ιδρυμάτων. 

3. Τα μέλη των Επιτροπών που διαχειρίζονται τη Βα¬ 
κουφική περιουσία είναι υπσχρεωμένα να σέβονται τις 


μουσουλμανικές αρχές και παραδόσεις ως προς τη δι¬ 
αχείρισή της. Τη σχετική επσπτεία ασκεί ο Μουφτής. 

4. Η Επιτροπή που διαχειρίζεται τα έσοδα της Βακου¬ 
φικής περιουσίας μπορεί να τα διαθέτει για: 

α. την επισκευή τεμενών, μετζιτίων και άλλων ιερών 
χώρων, σικοτροφείων, γεφυρών, πηγών, και συντήρηση 
νεκρσταφείων εντός των σρίων του οικείου νομού, 

β. την προσφορά φιλανθρωπικής βοήθειας προς πρό¬ 
σωπα χρήζοντα βοηθείας, 

γ. τη νομική υποστήριξη απαιτήσεων, λήψη ασφαλι¬ 
στικών μέτρων, παράσταση σε δικαστήριο για την εν 
γένει προστασία της Βακουφικής περιουσίας, 

δ. την πληρωμή των χρεών και βαρών της Βακουφικής 
περιουσίας. 

5. Η διαχείριση των εσόδων της Βακσυφικής περισυ- 
σίας για οπσιονδήπστε άλλο λόγο περιλαμβανομένης 
της τυχόν εκποιήσεως της ακίνητης περιουσίας, της 
συστάσεως υποθήκης, της ανεγέρσεως οικοδομής με το 
σύστημα της αντιπαροχής, της αγοράς ακινήτων και της 
οικονομικής συνδρομής σε άλλο Βακούφιο, γίνεται μετά 
τη διατύπωση σύμφωνης γνώμης του οικείου Μουφτή. 

Άρθρο 4 

Βακούφια με ακίνητη περιουσία 

1. Τα υπάρχοντα Βακούφια που περιλαμβάνουν ακίνητη 
περιουσία απστελούν, από της ενάρξεως ισχύος του 
παρόντος νόμου, χωριστά νομικά πρόσωπα ιδιωτικσύ 
δικαίου και λογίζονται ως κοινωφελή ιδρύματα που 
λειτουργούν προς εξυπηρέτηση τσυ σκοπού για τον 
οποίον έχουν συσταθεί. 

2. Βακούφια υπό την έννοια της προηγούμενης πα¬ 
ραγράφου θεωρούνται και τα δημόσια μσυσουλμανικά 
νεκροταφεία που βρίσκονται στους Νομούς Ξάνθης, 
Ροδόπης καιΈβρου. 

3. Δεν θεωρούνται νομικά πρόσωπα ιδιωτικού δικαίου 
τα Βακούφια που προορίζονται προς κοινή χρήση σύμ¬ 
φωνα με το άρθρο 967 του Ά.Κ.. 

Άρθρο 5 
Νέα Βακούφια 

Τα Βακούφια που θα συσταθούν μετά την έναρξη 
ισχύος του παρόντος νόμου και περιλαμβάνουν κινητή 
ή ακίνητη περιουσία διέπονταί ως προς μεν την ίδρυση 
και διοίκησή τους από τις διατάξεις του Αστικού Κώδικα 
περί Ιδρυμάτων, ως προς δε τη διαχείρισή τους από 
τον παρόντα νόμο. 

ΜΕΡΟΣ Β' 

ΒΑΚΟΥΦΙΚΕΣ ΕΠΙΤΡΟΠΕΣ 

Άρθρο 6 

Βακουφική Επιτροπή 

1. Τη Βακουφική περιουσία ανά τέμενος ή ομάδα από 
τεμένη σε οικισμούς της Θράκης εκτός των ορίων 
των Δήμων Κομοτηνής, Ξάνθης και Διδυμότειχου δια¬ 
χειρίζεται Βακουφική Επιτροπή. Η Επιτροπή αυτή ασκεί 
τις αρμοδιότητές της επί των Βακουφικών περιουσιών 
σύμφωνα με την πρακτική που έχει καθιερωθεί από της 
συστάσεως του Βακουφίου. 

2. Η Βακουφική Επιτροπή είναι τριμελής, αποτελού- 
μενη από τον Πρόεδρο (Μουτεβελή), τον Ταμία και ένα 
μέλος. 

Άρθρο 7 

Εκλογή Βακουφικής Επιτροπής 

1. Οι μουσουλμάνοι κάτοικοι του οικισμού όπου ανήκει 
το Βακούφιο εκλέγουν τη Βακουφική Επιτροπή, μετά 
από γνώμη του Ιμάμη του τεμένους στο οποίο ανήκει 
το Βακούφιο. 

2. Η Βακουφική Επιτροπή, αμέσως μετά την εκλογή 
της, συγκροτείται σε Σώμα δια της εκλογής, κατ’ απόλυ¬ 
τη πλειοψηφία. Προέδρου (Μουτεβελή) και Ταμία. Ο νέος 
Πρόεδρος κοινοποιεί τα αποτελέσματα της εκλογής και 
της συγκροτήσεως της Βακουφικής Επιτροπής σε Σώμα 
στον οικείο Μουφτή. 

3. Το αποτέλεσμα της εκλογής επικυρώνει με απόφα¬ 
σή του ο οικείος Μουφτής, ο οποίος ενημερώνει τον 
Γενικό Γραμματέα Περιφέρειας. 

Άρθρο 8 

Αντικατάσταση μελών Βακουφικής Επιτροπής 

Σε περίπτωση αποπσιήσεως δισρισμσύ, θανάτου ή 
βαρείας ασθένειας, παραιτήσεως ή εκπτώσεως μέλους 
της Βακουφικής Επιτροπής, αυτή συνεχίζει τη λειτουρ¬ 
γία της εφόσον έχει τουλάχιστον δύο μέλη, τα οποία 
καταλαμβάνουν τις θέσεις του Προέδρου (Μουτεβελή) 
και του Ταμία. Σε περίπτωση διαφωνίας για την κα¬ 
τάληψη των θέσεων, τη διαφσρά επιλύει ο Μσυφτής. 
Σε περίπτωση που δεν είναι δυνατή η λειτουργία της 
Βακουφικής Επιτροπής, επαναλαμβάνεται η διαδικασία 
εκλογής του άρθρου 7. 

Άρθρο 9 

Λογοδοσία Βακουφικής Επιτροπής 

Η Βακουφική Επιτροπή υποχρεούται, επιπλέον των 
υποχρεώσεών της περί διαχειρίσεως, που προβλέπο- 
νται στην παράγραφο 2 του άρθρου 3 του παρόντος 
νόμου, να αποδίδει στον Μουφτή ακριβή λογοδοσία της 
διαχειρίσεως για κάθε οικονομικό έτος. 

ΜΕΡΟΣ Γ 

ΔΙΑΧΕΙΡΙΣΤΙΚΕΣ ΕΠΙΤΡΟΠΕΣ 

Άρθρο 10 

Διαχειριστική Επιτροπή 

1. Η διοίκηση και διαχείριση καθενός εκ των νομικών 
προσώπων του άρθρου 4 στους Δήμους Ξάνθης, Κομο¬ 
τηνής και Διδυμοτείχου ασκείται από μία Διαχειριστική 


Επιτροπή σε καθεμία από τις τρεις πόλεις. Οι Διαχειρι¬ 
στικές Επιτροπές είναι πενταμελείς. Τα μέλη τους εκλέ¬ 
γονται με μυστική ψηφοφορία από τους μουσουλμάνους, 
άνδρες και γυναίκες, που είναι εγγεγραμμένοι στους 
εκλογικούς καταλόγους των Δήμων, όπου υφίστανται 
τα υπαγόμενα στην αντίστοιχη Επιτροπή Βακούφια. 

2. Κατ’ εξαίρεση, ο Γ ενικός Γ ραμματέας Περιφέρειας 
μπορεί, με απόφασή του, αναλόγως του σκοπού, να ορί¬ 
σει ότι ομάδα Βακουφίων ανά δήμο, που βρίσκεται εντός 
των διοικητικών ορίων του Δήμου Ξάνθης ή Κομοτηνής 
ή Διδυμοτείχου, διοικείται και αποτελεί αντικείμενο δι¬ 
αχείρισης από ειδική Διαχειριστική Επιτροπή, για την 
οποία ισχύουν αναλόγως οι διατάξεις των άρθρων 10 επ. 
αυτού του νόμου. Ο Γ ενικός Γ ραμματέας Περιφέρειας 
λαμβάνει υπόψη του τη βούληση του αφιερωτή ως προς 
το φιλανθρωπικό ή θρησκευτικό σκοπό αφιερώσεως του 
κάθε Βακουφίου. 

Άρθρο 11 

Εκλογή Διαχειριστικής Επιτροπής 

Το εκλογικό σύστημα και ο τρόπος διεξαγωγής των 
εκλογών για όλες τις Διαχειριστικές Επιτροπές, η συμ¬ 
μετοχή σε αυτές των εκλογέων, η εποπτεία των εκλο¬ 
γών, η ανακήρυξη των επιτυχόντων και ο έλεγχος των 
εκλογών ρυθμίζονται με ανάλογη εφαρμογή των άρθρων 
32 έως και 74 του Κώδικα Δήμων και Κοινοτήτων με την 
εξαίρεση της παραγράφου 3 του άρθρου 34 (ν. 3463/ 
2006). Με κοινή απόφαση των Υπουργών Εσωτερικών, 
Οικσνομίας και Οικονομικών, Εξωτερικών και Εθνικής 
Παιδείας και Θρησκευμάτων καθορίζονται οι αναγκαίες 
προσαρμογές ως προς τον τρόπο εκλογής. 

Άρθρο 12 

Συγκρότηση Διαχειριστικής Επιτροπής 

1. Η Διαχειριστική Επιτροπή, αμέσως μετά την ανακή¬ 
ρυξη των επιτυχόντων, συγκροτείται σε Σώμα δια της 
εκλογής, κατ’ απόλυτη πλειοψηφία. Προέδρου, Αντιπροέ¬ 
δρου, Γ ραμματέα και Ταμία. Ο Αντιπρόεδρος αναπληροί 
τον Πρόεδρο, σε όλα του τα καθήκοντα, σε περίπτωση 
απουσίας ή κωλύματος. Ο Πρόεδρος και τα Μέλη της 
Διαχειριστικής Επιτροπής δύνανται, για τις υπηρεσίες 
τους, να λαμβάνουν εύλογη αποζημίωση, η οποία ορί¬ 
ζεται με απόφαση της Διαχειριστικής Επιτρσπής και 
βαρύνει το Βακούφιο. 

2. Ο νεοεκλεγείς Πρόεδρος κοινοποιεί τα αποτελέ¬ 
σματα της εκλογής και της συγκροτήσεως της Διαχει¬ 
ριστικής Επιτροπής σε Σώμα στον Γενικό Γραμματέα 
Περιφέρειας και στον οικείο Μουφτή. 

Άρθρο 13 

Αντικατάσταση μελών Διαχειριστικής Επιτροπής 

Αντικατάσταση μελών Διαχειριστικής Επιτροπής γίνε¬ 
ται μόνον σε περίπτωση αποπσιήσεως διορισμού, θανά¬ 
του ή βαρείας ασθένειας, παραιτήσεως ή εκπτώσεως 
μέλους. Το μέλος αντικαθίσταται από τον αναπληρω¬ 
ματικό κατά τη σειρά αναπληρώσεως. Σε περίπτωση μη 
υπάρξεως ετέρου αναπληρωματικού μέλους, ο Γ ενικός 
Γ ραμματέας της Περιφέρειας, μετά από γνωμοδότηση 
του οικείου Μουφτή, διορίζει στην κενή θέση της Δι¬ 
αχειριστικής Επιτρσπής Μουσουλμάνο το θρήσκευμα 
Έλληνα πολίτη, έχοντα τα τυπικά προσόντα εκλογι¬ 
μότητας. 

Άρθρο 14 

Διαχείριση περιουσίας 

1. Η Διαχειριστική Επιτροπή δημοσιεύει ετησίως, σε 
δύσ ημερήσιες ή εβδομαδιαίες εφημερίδες του τοπι¬ 
κού τύπου, απολογισμό των εσόδων και εξόδων της 
και καταρτίζει γενικό ισολογισμό της περισυσίας του 
Βακουφίου, ο οποίος περιλαμβάνει την κατάσταση του 
ενεργητικού και παθητικού, καθώς και όλες τις μεταβο¬ 
λές της περιουσίας κατά τη διάρκεια του οικονομικού 
έτους. 

2. Η Διαχειριστική Επιτρσπή πρσβαίνει σε τοποθέτη¬ 
ση και επένδυση τυχόν πλεονασμάτων από τα ετήσια 
εισσδήματα σε έντσκσ τραπεζικό λσγαριασμό. 

ΜΕΡΟΣ Δ' 

ΠΡΟΣΟΝΤΑ ΕΚΛΟΓΙΜΟΤΗΤΑΣ - ΕΚΠΤΩΣΗ - 
ΘΗΤΕΙΑ - ΕΚΠΡΟΣΩΠΗΣΗ 

Άρθρο 15 

Προσόντα εκλογιμότητας 

1. Εκλόγιμοι ως μέλη των διαχειριστικών ή των Βακου- 
φΐκών Επιτρσπών είναι όσοι εκ των Ελλήνων πολιτών 
έχουν συμπληρώσει το 21ο έτος της ηλικίας τους, άν- 
δρες και γυναίκες. Μουσουλμάνοι κατά το θρήσκευμα. 

2. Δεν είναι εκλόγιμσι οι Μουφτήδες και οι σύζυγοί 
τους, οι υπάλληλοι των Μουφτειών και οι σύζυγοί τους, 
οι Βουλευτές, οι Νομάρχες και Αντινομάρχες, οι Δήμαρ¬ 
χοι και οι Κοινοτάρχες. Μη εκλόγιμοι είναι επίσης όσοι 
έχουν στερηθεί των πολιτικών τους δικαιωμάτων για 
οποιαδήποτε αιτία και όσοι έχουν καταδικασθεί αμε- 
τακλήτως για κακούργημα, κλοπή, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκσντσς, έγκλημα κατά της γενετήσιας 
ελευθερίας και κατά της οικονομικής εκμετάλλευσης 
της γενετήσιας ζωής, συκσφαντική δυσφήμιση και χρε- 
οκσπία. 

3. Το ίδιο πρόσωπο δεν μπορεί να μετέχει σε πε¬ 
ρισσότερες από μια Διαχειριστικές ή Βακσυφικές Επι¬ 
τροπές. 

4. Οι σύζυγοι μελών ή οι συγγενείς εξ αίματος μέχρι 
και του 3ου βαθμού δεν μπορούν να μετέχουν στην ίδια 
Διαχειριστική ή Βακουφική Επιτροπή. 

Άρθρο 16 

Έκπτωση 

1. Τα μέλη των Διαχειριστικών και Βακσυφικών Επι¬ 
τροπών εκπίπτουν της ιδιότητάς τους, εφόσον για έναν 
από τους λόγους του προηγούμενου άρθρου καταστούν 
μη εκλόγιμοι. Πριν από την έκδοση της πράξεως περί 
εκπτώσεως σ Γενικός Γραμματέας Περιφέρειας Ανα- 
τσλικής Μακεδονίας και Θράκης γνωστοποιεί στον εν¬ 
διαφερόμενο τους λόγους της εκπτώσεως. Θ ενδιαφε- 
ρόμενσς δύναται να αντικρούσει τσυς λόγους αυτούς 
εντός προθεσμίας είκοσι (20) ημερών από την επομένη 
της επιδόσεως της παραπάνω γνωστοποιήσεως. Η προ¬ 
θεσμία αυτή μπσρεί να παραταθεί μέχρι και δέκα (10) 
ημέρες, για σπουδαίο λόγο, μετά από αίτηση του ενδι¬ 
αφερομένου. Εάν παρέλθουν οι προθεσμίες άπρακτες 
και εξακσλσυθεί να συντρέχει ο λόγσς εκπτώσεως, ο 
Γενικός Γραμματέας Περιφέρειας εκδίδει την πράξη 
εκπτώσεως. 


2. Τα μέλη των Διαχειριστικών και Βακουφικών Επι¬ 
τροπών εκπίπτουν επίσης της ιδιότητάς τους για μη 
συμμόρφωση πρσς τις διατάξεις του παρόντος νόμου 
και των σε εκτέλεση αυτού εκδιδόμενων υπουργικών 
αποφάσεων και λοιπών διοικητικών πράξεων. Η μη 
συμμόρφωση αποδεικνύεται με τελεσίδικη δικαστική 
απόφαση πσυ εκδίδεται μετά από αίτηση του Γ ενικού 
Γραμματέα Περιφέρειας, η οποία δικάζεται κατά τη δι¬ 
αδικασία της εκούσιας δικαιοδοσίας. 

Άρθρα 17 

Θητεία Επιτροπών 

Η θητεία των μελών των Διαχειριστικών και Βακουφι¬ 
κών Επιτροπών είναι τριετής. Όποιος εξελέγη και υπη¬ 
ρέτησε ως μέλος Διαχειριστικής Επιτροπής για δύο 
συνεχείς θητείες δεν μπσρεί να επανεκλεγεί για την 
αμέσως επόμενη θητεία. 

Άρθρο 18 

Εκπροσώπηση Βακουφίων 

Ο πρόεδρσς της Διαχειριστικής και της Βακσυφικής 
Επιτρσπής εκπρσσωπεί το Βακούφιο και την περιουσία 
του ενώπιον των Δικαστηρίων, της Δισικήσεως και των 
τρίτων. Θ πρόεδρσς και τα μέλη της Διαχειριστικής και 
της Βακσυφικής Επιτρσπής έχουν, σύμφωνα με την κεί¬ 
μενη νομοθεσία, τα δικαιώματα και τις υποχρεώσεις του 
προέδρου και των μελών του διοικητικού συμβουλίου 
των κοινωφελών ιδρυμάτων ιδιωτικού δικαίου. 

ΜΕΡΟΣ Ε' 

ΣΧΘΛΙΚΑ ΒΑΚΘΥΦΙΑ ΚΑΙ ΒΑΚΟΥΦΙΑ 
ΣΕ ΑΚΑΤΟΙΚΗΤΗ ΠΕΡΙΟΧΗ 

Άρθρο 19 
Σχολικά Βακούφια 

1. Στην περίπτωση πσυ ένα Βακσύφιο συνίσταται σε 
σχσλείσ, περιλαμβανσμένσυ και τυχόν περιουσιακού 
στοιχείου, κινητού ή ακινήτου, με το οποίο έχει προικι- 
σθεί κατά το παρελθόν σύμφωνα με τον Ιερό Ισλαμικό 
Νόμο, τον έλεγχο και τη διαχείρισή του ασκεί η αρμόδια 
αιρετή Σχολική Εφορία. 

2. Η Σχολική Εφορία λογοδοτεί ετησίως ενώπισν της 
συνελεύσεως των γονέων και κηδεμόνων. Κατά τα λοιπά 
ισχύει η υπσυργική απάφαση 6209/2002 «Καθήκοντα 
και αρμοδιάτητες σχολικής Εφορίας στα μειονοτικά 
σχολεία της Θράκης» (ΦΕΚ 776 Β72002), όπως εκάστοτε 
ισχύει. 

Άρθρο 20 

Βακούφια σε ακατσίκητη περισχή 

Εάν υπάρχει Βακσύφισ σε ακατοίκητη περιοχή ή σε 
τόπο μη κατοικούμενο από Μουσουλμάνους εντός των 
ορίων των Νομών Ξάνθης, Ροδόπης και Έβρου, η πλη- 
σιέστερη Διαχειριστική ή Βακουφική Επιτροπή, μετά 
από σύμφωνη γνώμη του Μουφτή, ορίζει Μουτεβελή για 
τη διαχείριση αυτού και της τυχόν περιουσίας του. Θ 
διορισμός ανακοινώνεται στον Γενικό Γραμματέα Πε¬ 
ριφέρειας. Ο διοριζόμενος οφείλει να συγκεντρώνει τα 
τυπικά προσάντα εκλογιμάτητας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΜΕΡΟΣ ΣΤ' 

ΜΕΤΑΒΑΤΙΚΕΣ ΚΑΙ ΤΕΑΙΚΕΣ ΔΙΑΤΑΞΕΙΣ 

Άρθρο 21 

Ιδιοκτησιακό καθεστώς 

1. Για την επίλυση τυχόν εκκρεμοτήτων σχετικών με 
τσ ιδιοκτησιακό καθεστώς των Βακουφίων πσυ έχουν 
ακίνητη περιουσία, σ Γενικός Γραμματέας Περιφέρειας 
συγκροτεί επιτροπή αποτελούμενη από έναν εκπρόσω¬ 
πο του Υπουργείου Οικονομίας και Οικονομικών, έναν 
πτυχιούχο Νομικής Σχολής που θα υποδειχθεί από το 
Υπουργείο Εξωτερικών, έναν εκπρόσωπο της Περιφέ¬ 
ρειας Ανατολικής Μακεδονίας - Θράκης και δύο εκπρο¬ 
σώπους της αντίστοιχης Διαχειριστικής ή Βακουψικής 
Επιτροπής, προκειμένου να προτείνουν τρόπους αντι- 
μετωπίσεως των εκκρεμοτήτων αυτών. 

2. Με κοινή απόφαση των Υπσυργών Εσωτερικών, 
Οικσνσμίας και Οικονομικών, Εξωτερικών, καθώς και 
Εθνικής Παιδείας και Θρησκευμάτων καθορίζσνται σι 
λεπτομέρειες εφαρμογής του παρόντος άρθρου. 

Άρθρο 22 

1. Ο V. 1091/1980 καταργείται. 

2. Κάθε γενική ή ειδική διάταξη αντικειμένη στις δια¬ 
τάξεις του παρόντος νόμου καταργείται. 

3. Οι υφιστάμενες Διαχειριστικές Επιτρσπές, που 
έχουν συσταθεί βάσει του ν.1091/1980, συνεχίζουν τη 
λειτουργία τους μέχρι την ανάδειξη των νέων Διαχειρι¬ 
στικών Επιτροπών με βάση τον παράντα νάμο σύμφωνα 
και με τα οριζάμενα στο άρθρο 24. 

Άρθρο 23 

Στο τέλος του άρθρου 14 του ν. 2190/1994 (ΦΕΚ 28 
Α'), άπως ισχύει, πρσστίθεται παράγραφος 7 που έχει 
ως εξής: 

«7. Ποσοστό πέντε τσις χιλίσις (57οο)των θέσεων του 
τακτικού προσωπικού και προσωπικού με σύμβαση ερ¬ 
γασίας ιδιωτικού δικαίου αορίστου χρόνου κατά κα¬ 
τηγορία ΠΕ, ΤΕ, ΔΕ και ΥΕ, που προκηρύσσονται με 
πανελλήνιους διαγωνισμούς του Α.Σ.Ε.Π., καλύπτονται 
από Έλληνες υπηκόους, που προέρχονται από τη Μου¬ 
σουλμανική μειονότητα της Θράκης και είναι οι ίδιοι 
εγγεγραμμένοι στα δημοτσλόγια δήμσυ της Θράκης ή 
άλλου δήμου της χώρας, στον οποίο έχουν μετεγγρα- 
φεί από δήμο της Θράκης. Το Α.Σ.Ε.Π. κατανέμει με την 
προκήρυξή του τις θέσεις που αναλογούν στο ανωτέρω 
ποσοστό κατά νσμαρχία, φορέα και κατηγορία.» 

Άρθρο 24 

1. Η ισχύς του παράντος νόμου αρχίζει από τη λήξη 
της θητείας των Διαχειριστικών Επιτροπών, όπως προ- 


βλέπεται στο π.δ. 2/2007 (ΦΕΚ 2 Α72.1.2007) εκτός εάν 
άλλως ορίζεται στις επί μέρους διατάξεις του. 

2. Σε περίπτωση αντικειμενικής αδυναμίας εφαρμογής 
των διατάξεων του παράντος νάμου, παρατείνεται η 
θητεία των υφιστάμενων Διαχειριστικών Επιτρσπών, με 
ανάλογη εφαρμογή του άρθρου 90 του Κώδικα Δήμων 
και Κοινοτήτων. 

3. Σε περίπτωση αδυναμίας διενέργειας εκλογών ή 
υπάρξεως άλλων συνθηκών πσυ καθιστούν αδύνατη τη 
συγκράτηση ή λειτσυργία των Διαχειριστικών Επιτρο¬ 
πών, ο Γ ενικός Γ ραμματέας Περιφέρειας διορίζει, μετά 
απά γνώμη του οικείου Μουφτή, προσωρινή Διαχειριστι¬ 
κή Επιτροπή που αποτελείται από ΜουσουλμάνουςΈλ- 
ληνες πολίτες, οι οποίοι διαθέτουν τα τυπικά προσάντα 
εκλογιμάτητας. Εφάσον δημιουργηθούν οι κατάλληλες 
συνθήκες για τη διενέργεια εκλσγών, ο Γ ενικός Γ ραμ¬ 
ματέας Περιφέρειας προκηρύσσει εκλογές, σύμφωνα 
με την κείμενη νσμοθεσία. Οι εκλεγμένες Διαχειριστι¬ 
κές Επιτροπές αντικαθιστούν τις προσωρινές μετά την 
σλοκλήρωση της προβλεπάμενης απά το νάμο εκλο¬ 
γικής διαδικασίας. Σε κάθε περίπτωση, η θητεία των 
πρσσωρινών Διαχειριστικών Επιτρσπών δεν μπορεί να 
υπερβαίνει την τριετία. 

Παραγγέλλομε τη δημοσίευση του παράντος στην 
Εφημερίδα της Κυβερνήσεως και την εκτέλεσή τσυ ως 
νόμου του Κράτους. 

Αθήνα, 27 Φεβρουαρίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


οι ΥΠΟΥΡΓΟΙ 


ΕΣΩΤΕΡΙΚΩΝ 

Π. ΠΑΥΛΟΠΟΥΛΟΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 


ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΕΥΡ. ΣΤΥΛΙΑΝΙΔΗΣ 


Θεωρήθηκε και τέθηκε η Μεγάλη Σφραγίδα του 
Κράτους 


Αθήνα, 29 Φεβρουαρίου 2008 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Σ. ΧΑΤΖΗΓΑΚΗΣ 

